Standardet Ndërkombëtare për Klasifikimin e Arsimit

SNKA janë Standardet Ndërkombëtare për Klasifikimin e Arsimit (int. ISCED), i publikuar nga UNESCO, në të cilin bazohen nivelet e arsimit në Kosovë, siç është definuar në Aneksin 1 të Ligjit për arsimin fillor dhe të mesëm. Për qëllime të këtij ligji, programet e arsimit të mesëm të lartë profesional (prej klasës 10 deri 13), klasifikohen në nivelin e 3 të SNKA. Nën përkufizimet ndërkombëtare, niveli 3A referon në programet që sigurojnë qasje të drejtpërdrejtë në arsimin e lartë. Niveli 3B referon në programet që sigurojnë qasje të drejtpërdrejtë në programet që kanë qasje të drejtpërdrejtë në arsimin teknikë të nivelit të lartë dhe SNKA 3C referon në programet që çojnë drejtpërdrejtë në tregun e punës. Niveli i 4 (Arsimi jo-terciar pas shkollimit të mesëm), zakonisht referon në kurset pas shkollimit të mesëm, në nivel më të ulët se universiteti, me kohëzgjatje prej gjashtë muajsh deri në dy vite. Përmbajtja nuk duhet të jetë më e avancuar se përmbajtja e nivelit të 3, por nxënësit (studentët) janë më të vjetër se ata në programet e nivelit të 3.